Αγκινάλντο Μπράγκα

Ο Αγκινάλντο Μπράγκα ντε Χέσους {πορτογαλικά Aguinaldo Braga de Jesus}, ευρύτερα γνωστός ως Braga, γεννημένος στις 9 Αυγούστου 1984 στη Moeda, του Μίνας Ζεράις της Βραζιλίας, είναι Βραζιλιάνος βετεράνος ποδοσφαιριστής, ο ποίος απέκτησε και την υπηκοότητα της Βόρειας Μακεδονίας και αγωνίστηκε με την Εθνική ομάδα της χώρας αυτής. Διακρίνονταν για την τεχνική του κατάρτιση, την ταχύτητα και τη μεγάλη του ορμή στις αντεπιθέσεις της εκάστοτε ομάδας του.

 Ποδοσφαιρική σταδιοδρομία 
Ο Μπράγκα ξεκίνησε την ποδοσφαιρική του διαδρομή το 1993 από τις ακαδημίες της Ατλέτικο Μινέιρο, για να συνεχίσει διαδοχικά στην Comercial Belo Horizonte και την Uberlândia Esporte Clube, προτού επιστρέψει το 1999 και πάλι στο σύλλογο από τον οποίο ξεκίνησε το ποδόσφαιρο.

Επόμενος σταθμός στη σταδιοδρομία του υπήρξε η ΦΚ Μακεντόνια (1999-2000) με τη φανέλα της οποίας κατέγραψε 16 συμμετοχές και άρχισε να δημιουργεί όνομα στο εγχώριο πρωτάθλημα. Το 2000 μεταγράφηκε στην Βαρντάρ Σκοπίων με την οποία αγωνίστηκε μέχρι το 2004 χρόνια καταγράφοντας 48 συμμετοχές και σκοράροντας 2 τέρματα. Τη σεζόν 2000/01 κατέκτησε τη 2η θέση στο πρωτάθλημα ενώ κατέκτησε το πρωτάθλημα της σεζόν 2001/02. Ακολούθως, παραχωρήθηκε ως δανεικός για ένα χρόνο  στον Άρη Θεσσαλονίκης (σεζόν 2002/03). Αγκινάλντο Μπράγκα, ο θαυμάσιος Βραζιλιάνος μπακ-χαφ 

Tο ντεμπούτο του στην Ελλάδα πραγματοποιήθηκε στις 8 Αυγούστου 2002 στον αγώνα Κυπέλλου με τον Α.Ο. ΧανιάΑ.Ο.Χανιά -Άρης 0-4 11/08/2022 ενώ
στο ελληνικό πρωτάθλημα πρωτοαγωνίστηκε στις 24 Αυγούστου 2002 στην εκτός έδρας νίκη του Άρη  με 0-1 επί της  Παναχαϊκής.Παναχαϊκή - Άρης 0-1 24/08/2022
Στην πορεία του στο Κύπελλο του 2003, ο Άρης με τον Μπράγκα στη σύνθεσή του, απέκλεισε διαδοχικά: Α.Ο.Χανιά, Πατραϊκό, ΠΑΣ Γιάννινα, Εθνικό Αστέρα και Αιγάλεω ενώ ηττήθηκε στον τελικό.

Ολοκλήρωσε τη θητεία του στους «κίτρινους» τον Μάιο του 2003, με 34 συμμετοχές και 2 γκολ (24 συμμετοχές για το Πρωτάθλημα με 2 γκολ και  10 συμμετοχές στο Κύπελλο Ελλάδας). 

Στη συνέχεια επέστρεψε στη Βαρντάρ, όπου αγωνίστηκε τη σεζόν 2003/2004 καταλαμβάνοντας την 3η θέση στο πρωτάθλημα. Τη σεζόν 2004/05 αγωνίστηκε στη  Κέρκυρα και τη σεζόν 2004/2005 επέστρεψε ξανά στη Βαρντάρ, με την οποία, κατά τη σεζόν 2006/2007, κατέκτησε το Κύπελλο της χώρας.

Στη συνέχεια αγωνίστηκε με τα χρώματα της Τέτεκς, η οποία τον παραχώρησε δανεικό στην  FK Cementarnica 55.
Ολοκλήρωσε την καριέρα του, επιστρέφοντας (το 2010) ξανά στη Βαρντάρ.

Εθνικές ομάδες
Ο Μπράγκα υπήρξε μέλος της Εθνικής Βόρειας Μακεδονίας, με την οποία αγωνίστηκε 6 φορές. Πραγματοποίησε το ντεμπούτο του, στις 17 Απριλίου 2002 στον φιλικό αγώνα κόντρα στην Εθνική ΦινλανδίαςNorth Macedonia-Finland 1-0 17/04/2002, αφού πρώτα έλαβε την υπηκοότητα της χώρας. Στις 6 Σεπτεμβρίου του 2003 ο Μπράγκα πραγματοποίησε την 6η και τελευταία συμμετοχή του με την Εθνική, αγωνιζόμενος στον προκριματικό αγώνα του Ευρωπαϊκού Πρωταθλήματος με την Εθνικής Αγγλίας. Στον αγώνα αυτό, μπήκε ως αλλαγή, και υπήρξε ο μοιραίος παίκτης που ανέτρεψε τον Τζον Τέρι εντός της περιοχής κι ο Ντέιβιντ Μπέκαμ εκτέλεσε εύστοχα το πέναλτι και έδωσε στους Άγγλους  τη νίκη με σκορ 1-2. North Macedonia-England 1-2  06/09/2003

Παραπομπές

Εξωτερικοί σύνδεσμοι

Προφίλ του Α. Μπράγκα στο transfermarkt.com
Προφίλ του Α. Μπράγκα στο national-football-teams.com
Προφίλ του Α. Μπράγκα στο weltfussball.de
Προφίλ του Α. Μπράγκα στο eu-football.info

Κατηγορία:Βραζιλιάνοι ποδοσφαιριστές
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Αμυντικοί ποδοσφαιριστές
Κατηγορία:Βορειομακεδόνες ποδοσφαιριστές
Κατηγορία:Ποδοσφαιριστές Εθνικής Βόρειας Μακεδονίας
Κατηγορία:Ποδοσφαιριστές Αμέρικα Φουτεμπόλ Κλούμπε (Μίνας Ζεράις)
Κατηγορία:Ποδοσφαιριστές Ατλέτικο Μινέιρο
Κατηγορία:Ποδοσφαιριστές ΦΚ Βάρνταρ
Κατηγορία:Ποδοσφαιριστές ΦΚ Τέτεκς
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα